1.RAZRED – NASTAVA NA DALJINU

SRIJEDA ,8.4.2020. – Zadatke pošalji u Yammer grupu 1. razred. Vrijeme za izvršenje zadataka je do SRIJEDA, 8.4.2020. do 20:00 h. Sve uslikaj i pošalji u privatnu poštu (PRIVATE MESSAGE) Yammer grupe ili učiteljici na wiber osobno (ne u grupu).

1. **HRVATSKI JEZIK**

Udžbenik: Čitam i pišem 1, **Hrvatska čitančica**, 53. stranica

**MILAN RADIĆ: *USKRSNE KOŠARICE***

Dragi učenici, danas je pred vama pjesma o Uskrsu. Želim vam puno sreće u čitanju i rješavanju zadataka.

**1. Zadatak**

Razgovaraj s ukućanima. Koji ćemo kršćanski blagdan uskoro slaviti? Znate li neke običaje vezane za taj blagdan? Jeste znali da na Uskrs ujutro žene nose košarice s hranom na blagoslov u crkvu? (Ako ne slavite Uskrs, prisjetite se nekoga događaja koji slavite u obitelji).

**2.Zadatak:**

Pročitaj imenovanu pjesmu ili ju poslušaj u digitalnom udžbeniku. Kada si pročitao ili poslušao imenovanu pjesmu otvori pisanku. U pisanku prepiši zapis. Ispod zapisa prepiši 2. kiticu pjesme velikim formalnim slovima. Nakon prepisane druge kitice nacrtaj svoju uskršnju košaricu ili jednu od košarica uz pjesmu.

**Zapis u pisanku:**

DOMAĆI RAD - NASTAVA NA DALJINU

8.4.2020.

USKRSNE KOŠARICE

MILAN RADIĆ

PJESMA

PREPISIVANJE:

(prepiši dugu kiticu kako je u pjesmi- jedan redak u čitančici, jedan redak u tvojoj pisanki-PAZI: prepisuješ pjesmu)

**Uslikaj i pošalji .**

**2.MATEMATIKA**

**Ponavljanje i vježbanje**

**ZBRAJANJE I ODUZIMANJE BROJEVA (12 +3; 15 – 3 )**

**Zadatak:** Otvori bilježnicu iz matematike i prepiši zapis u bilježnicu

Zapis u bilježnici:

DOMAĆI RAD- NASTAVA NA DALJINU

8.4.2020.

ZBRAJANJE I ODUZIMANJE BROJEVA (12 +3; 15 – 3 )

PONAVLJANJE I VJEŽBANJE

Kad si napisao zapis u bilježnicu otvori udžbenik iz matematike na stranici 65.

**Da se prisjetimo!**

Ako od zbroja oduzmemo prvi pribrojnik, dobit ćemo drugi pribrojnik.

Ako od zbroja oduzmemo drugi pribrojnik, dobit ćemo prvi pribrojnik.

Ako je 4 + 3 = 7, onda je 7 – 4 = 3 i 7 – 3 = 4.

Riješi udžbenik matematike na str. 65.

USTANI I RAZGIBAJ SE MALO! RADI KRUŽNE POKRETE BOKOVIMA 5 PUTA U JEDNU STRANU. SADA 5 PUTA NA DRUGU STRANU.

**Kada si se razgibao/la otvori udžbenik na str.66.**

Dvaput glasno pročitaj **2**. zadatak.

Što nam je **poznato**?

**Koliko** košta bilježnica! **Koliko** košta gumica!

**Što** moramo **izračunati**? Kako će glasiti **jednakost**? Zapiši je u udžbenik.

Napiši odgovor. Pazi na rukopis, neka bude uredno. Jesi li stavio/stavila točku na kraj odgovora? Kada si riješio 65. i 66. str. udžbenika **USLIKAJ I P OŠALJI !**

**Uputa roditeljima:** Poštovani roditelji, molim vas, provjerite jesu li djeca uspješno riješila sve zadatke

**3.TJELESNO ZDRAVSTVENA KULTURA**

**BACANJE LOPTICE UDALJ S MJESTA LIJEVOM I DESNOM RUKOM**


**IGRE BEZ POMAGALA**

Ponavljanje i vježbanje

- Prisjeti se kako smo radili u školi. Pokušaj raditi kod kuće uz pomoć ukućana.

Na tlu povučemo dvije crte koje su jedna od druge udaljene 6 – 8 m (za povlačenje crte koristi kredu, ciglicu…); zadatak je baciti lopticu desnom, pa lijevom rukom preko druge crte. Pazi prilikom bacanja nemoj prestupiti crtu bacanja. Ponovi nekoliko puta. Natječi se- Koji si put najdalje bacio!

TJELOVJEŽBA – VJEŽBE BEZ POMAGALA ( vježbaj prema priloženoj slici)



**4.DOPUNSKA NASTAVA**

Riješi zadatke u bilježnicu (zadatke nemoj prepisivati)

1.U akvariju je bilo 12 ribica. Tata i Fran kupili su još 3 ribice. Koliko je sada ribica u akvariju?

RAČUN:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ODGOVOR:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2,** Nebom je letjelo 15 balona. Tri su zapela za granu i probušila se.

Koliko je sada balona na nebu?

RAČUN:\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ODGOVOR:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.IZRAČUNAJ

12+2= 20- 4=

16+3= 17- 2=

15+4= 16-5=